**Ministru kabineta rīkojuma projekta** **„Par apropriācijas pārdali ” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta rīkojuma projekts “Par apropriācijas pārdali ” (turpmāk – projekts) sagatavots, pamatojoties uz likuma par budžetu un finanšu vadību 9.panta 13.1 daļu un likuma „Par valsts budžetu 2014.gadam” 32.panta 11.daļu un 33.panta 3.daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Zemkopības ministrijai 2014.gadā ir piešķirts finansējums jaunajai politikas iniciatīvai (turpmāk – JPI) „ES Kopējās lauksaimniecības politikas reformas ieviešana un ZM un tās padotībā esošo iestāžu uz klientu orientētās pakalpojumu sistēmas attīstība 2014.-2020.gadā”. Šīs JPI ietvaros ir jāveic Tiešo maksājumu reforma.  Tiešo maksājumu reformas ieviešanai ir pieņemti šādi ES normatīvie akti:   |  | | --- | |  |   1)  1. Par maksājumu piešķiršanu (shēmas, kopīgie noteikumi) - Eiropas Parlamenta un Padomes Regula (ES) Nr. 1307/201 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009;  2)  2. Par maksājumu administrēšanu, kontroli, KLP atbalsta pasākumiem kopējiem noteikumiem - [Eiropas Parlamenta un Padomes Regula (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcel](https://mail.lad.gov.lv/owa/redir.aspx?C=3iab0J0v_0uXAyK4Dn5x-iStXLwsX9EIaijGGeZja28whpi1OwVvr7nu50aOEdH80-_hW4_z8qY.&URL=http%3a%2f%2feur-lex.europa.eu%2flegal-content%2fAUTO%2f%3furi%3dCELEX%3a02013R1306-20140101%26qid%3d1403166370257%26rid%3d1)šanu.  Lai ieviestu minētos pamataktus, joprojām izskatīšanas procesā ir divas deleģētās regulas un divas īstenošanas regulas, kas aizkavē dalībvalsts izvēli:  1)      1. Komisijas deleģētās regulas projekts ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu;  2)      2. Komisijas īstenošanas regulas projekts, kas nosaka kārtību Eiropas Parlamenta un Padomes Regulas (ES) Nr. 1307/2013 piemērošanai, kas izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām;  3)      3. Komisijas deleģētās regulas projekts ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā;  4)      4. Komisijas īstenošanas regulas projekts, kas nosaka kārtību Eiropas Parlamenta un Padomes Regulas (ES) Nr. 1306/2013 piemērošanai attiecībā uz integrēto administrācijas un kontroles sistēmu, lauku attīstības atbalsta pasākumiem un savstarpējo atbilstību.   Dalībvalsts izvēles ir iespējams pieņemt tikai pēc augstāk minēto deleģēto aktu pieņemšanas un ieviešanas. Ņemot vērā, ka šie akti vēl nav pieņemti, tad dalībvalstīm (t.sk. Latvijai) nav iespējams pieņemt visus nacionālos lēmumus attiecībā uz Tiešo maksājumu reformas ieviešanu ar 2015. gadu. Tas arī ir aizkavējis IT sistēmu izstrādi 2014.gadā.  Lai nodrošinātu ES Kopējās lauksaimniecības politikas reformas ieviešanu tam paredzētajā termiņā piešķirto līdzekļu ietvaros ir nepieciešams veikt apropriācijas pārdali Zemkopības ministrijai piešķirto līdzekļu ietvaros pārplānojot to apgūšanu pa gadiem. 2014.gadā tiks samazināts finansējums Lauku atbalsta dienestam un Zemkopības ministrijai. Šis finansējums tiks pārcelts uz iestādēm, kuras 2014.gadā veiks savu JPI apgūšanu, kura bija plānota 2015.-2017.gados. Attiecīgi šīm iestādēm tiks samazināts finansējums 2015. – 2017.gados, lai Lauku atbalsta dienests un Zemkopības ministrija varētu īstenot savas JPI vidējā termiņā.  Šāda līdzekļu pārplānošana pa gadiem un iestādēm ļaus Zemkopības ministrijai pilnībā īstenot resoram piešķirto finansējumu JPI vidējā termiņā.  Apropriācijas pārdalē iesaistītās institūcijas un to īstenotās JPI:   1. Lauku atbalsta dienestam tiks samazināta 2014.gadā paredzētā JPI summa par EUR 432 290 tās apgūšanu pārvirzot uz 2015.gadu par EUR 352 720, kā arī prioritātes īstenošanā iesaistot Lauksaimniecības datu centru tam 2014.gadā pārdalot finansējumu EUR 79 570 apmērā. 2. Lai nodrošinātu Regulas 1306/201 izpildi, kura paredz īstenot administratīvās kontroles 100% atbalsta iesniegumu gadījumā, kā arī pārbaudes uz vietas saimniecībās šis prioritātes īstenošanā ir nepieciešams iesaistīt Lauksaimniecības datu centru. Lai nodrošinātu minēto prasību izpildes kontroli un neapdraudētu tiešmaksājumu likumību, nepieciešams pilnveidot Lauksaimniecības datu centra dzīvnieku un novietņu reģistrācijas datu bāzi, lai nodrošinātu prasību izpildes kontrolei nepieciešamo datu uzskaiti un varētu īstenot administratīvās kontroles. Datu bāze papildināma, lai nodrošinātu produktīvajiem lauksaimniecības dzīvniekiem lietoto veterināro zāļu un dzīvnieku veselības stāvokļa izsekojamību, kā arī svaigpiena kvalitātes rādītāju atbilstības uzraudzību. Lauksaimniecības datu centrs tiks iesaistīts prioritātes īstenošanā to veicot 2014.gadā par EUR 79 570. 3. Zemkopības ministrijai tiks samazināta 2014.gadā EUR 62 990 un 2015.gadā EUR 50 282 apmērā paredzētā JPI summa tās apgūšanu pārvirzot uz 2016 un 2017.gadu. Šāda finansējuma pārvirzīšana nepieciešama, jo gatavojot priekšlikumus jaunajām politikas iniciatīvām 2013.gadā Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) izdevumu sertifikācijai nepieciešamā finansējuma apjoma prognozes tika pamatotas ar tobrīd rīcībā esošo informāciju par Eiropas Komisijas (EK) plānotajiem regulu projektiem par ikgadējo Eiropas Savienības (ES) fondu izdevumu sertifikāciju 2014-2020 ES finanšu plānošanas periodā. Šāda izdevumu pārplānošana ir izskaidrojama ar to, ka 2014.gada sākumā no JPI finansējuma tika nomaksāta 2013.gada ELFLA un ELGF izdevumu sertifikācijas līguma ietvaros atlikusī summa, savukārt par 2014.gada sertifikāciju atbilstoši 2014.gada 16.jūnijā noslēgtajam līgumam izdevumi būs jāveic tikai 2015.gada sākumā. Līgums noslēgts uz 4.gadiem un neparedzot avansa iespēju. 4. Valsts augu aizsardzības dienestam (VAAD) tiks palielināti izdevumi 2014.gadā par EUR 130 680 nodrošinot 6 vieglo automobiļu iegādi, kurus tika plānots iegādāties 2015.gadā. Automobiļi paredzēti, lai atjaunotu VAAD novecojušo autoparku, VAAD nozares specifisko funkciju veikšanai ir nepieciešami vieglie automobiļi, kas paredzētas lietošanai pa zemākās kategorijas valsts vai pašvaldību autoceļiem, kā arī pa lauku ceļiem. Automobiļiem izvirzāmas šādas paaugstinātās tehniskās prasības - automobilim ir paaugstināts klīrenss, automobilis aprīkots ar pilnpiedziņu, automobiļa aizmugurējie sēdekļi ir transformējami un izņemami. 5. Valsts meža dienestam tiks palielināti izdevumi 2014.gadā par EUR 285 030 nodrošinot divu specializēto meža ugunsapsardzības autocisternu piegādi kuras tika plānots iegādāties 2015 un 2016.gados. Valsts meža dienests 2014. gadā ir izsludinājis atklātu konkursu par divu specializēto meža ugunsapsardzības autocisternu piegādi. Izvēloties iepirkuma procedūrā iesniegto piedāvājumu ar zemāko cenu, Valsts meža dienesta plānotais finansējums autocisternu iegādei izrādījās nepietiekams. Sadārdzinājums pret plānoto iestājies sakarā ar to, ka sākot ar 2014. gadu šāda veida transportlīdzeklim jāatbilst EURO 6 emisijas standartam, ražotājs ir būtiski paaugstinājis autocisternas cenu, pamatojot to ar lielajām investīcijām EURO 6 standarta prasību atbilstības nodrošināšanai.   Visas iepriekšminētās izdevumu izmaiņas starp gadiem un ZM iestādēm tiek veiktas neietekmējot Zemkopības ministrijai piešķirto finansējumu vidējā termiņā. |
| 3. | Projekta izstrādē iesaistītās institūcijas | | Zemkopības ministrija, Lauku atbalsta dienests, Lauksaimniecības datu centrs, Valsts augu aizsardzības dienests, Valsts meža dienests |
| 4. | Cita informācija | | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Projekts šo jomu neskar |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar |
| 3. | Administratīvo izmaksu monetārs novērtējums | | Projekts šo jomu neskar |
| 4. | Cita informācija | | Nav |
| **III. Tiesību akta projekta ietekme uz valsts budžetu un pašvaldību budžetiem** | | | |
| 7. Cita informācija | | Apropriācijas pārdale tiek veikta Zemkopības ministrijai piešķirto valsts budžeta līdzekļu ietvaros. | |

Anotācijas IV un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija, Lauku atbalsta dienests, Lauksaimniecības datu centrs, Valsts augu aizsardzības dienests, Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar . |
| 3. | Cita informācija | Nav |

Zemkopības ministrs J.Dūklavs

Valsts sekretāre D.Lucaua

2014.06.20. 10:35

Ņ.Ivanova

67027632, Nina.Ivanova@zm.gov.lv